钦定古今图书集成/方舆汇编/职方典/第1354卷 > 《游七星岩》宋·康卫
## 钦定古今图书集成/方舆汇编/职方典/第1354卷 > 《游七星岩》宋·康卫

天坠北斗精，人间书《景福》。岩石骈七峰，漠漠太古色。
磅礡压洪濛，崒嵂磨苍碧。中涵大穴峒，外与风云隔。
千夫廓有容，万状成叵测。𥓂“砑露肝胆，槎牙列矛戟。
伏如龙虎卧，起若将士立。”西窍通天关，虚明数千尺。
豁然一罅入，寂閴燃灯幽秘若为藏，暗阏不可极。
龙床一鸟𪃟，宛若蛇蜓迹。龙井下太阴，髣髴被元幄。
岂伊鬼神秘，乃是造化力。江寒烈水涯，春盎回阳律。
炎光流大地，凄凉入人骨。四时斡元气，可燕复可息。
平生谢康乐，不废登山屐。蓬莱在人世，昧者恒弗识。
达人昔来游，题诗满青壁。骎骎岁月深，惨惨烟霞积。
绝唱者何人，清新压元白。镌石苟无分，灵怪亦我惜。
缅思融结初，六丁万斧劈。